Ақылбек Төлегенұлы Тәңірбергенов

Ақылбек Төлегенұлы Тәңірбергенов - 1961 жылы 23 қыркүйекте Павлодар облысы Ертіс ауданының Қайманашы ауылында туған. Қазақ.
Әкесі - Тәңірбергенов Төлеген Тәңірбергенүлы. Анасы -
Тәңірбергенова Зылиха Абдрахманқызы.
К.А. Тимирязев атындағы Мәскеу ауылшаруашылық академиясының экономика факультетін бітірген (1987), ауыл-шаруашылық өндірісінің экономист-ұйымдастырушысы.
1981 жылдан - К.А. Тимирязев атындағы Мәскеу ауыл-шаруашылық академиясының студенті. 1987 жылдан -
Павлодар облысы Ертіс ауданының «Голубовский» кеңшарының бас экономисі. 1992 жылдың ақпанынан - Павлодар облысы Ертіс ауданының жекешелендіру жөніндегі
бас маманы. 1992 жылдың сәуірінен - Павлодар облысы Ертіс ауданы басшысының жекешелендіру жөніндегі
бөлімінің бастығы. 1992 жылдың шілдесінен - Павлодар облысы Ертіс ауданы басшысының орынбасары. 1993-1996
жылдары - Павлодар облысы Ертіс ауданы әкімінің орынбасары. 1996 жылдан - Павлодар облысы Ертіс ауданы
«Кайманачихинский» КАШК төрағасы. 1997-1999 жылдары - «Кайманачихинский» ЖШС директоры. 2004 жылдан -
Павлодар облысы Қашыр ауданы «Ертіс Май» ЖШС директоры. 2006 жылдан - Семей қаласы «ҚұсЖолыСунгхо LTD»
БК жоспарлы-экономикалық бөлімінің бастығы.
2010 жылдан бері - «Алматы вагон жөндеу зауыты» АҚ
вице-президенті.
Әскери атағы - капитан.
Діни көзқарасы - мұсылман.
Хоббиі - аңшылық, балық аулау.
Сүйіп оқитін әдебиеті - тарих, этнография.
Балалары - Жұлдыз (1994 ж. т.), Оразгөлді (1996 ж. т.).Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

Дереккөздер